# data[].attributes.body
L'activitat realitzada la vaig veure el curs 16-17 quan vaig cursar el màster de Biblioteques escolars i promoció de la lectura. S'anomena "25 imperdibles". La van dur a terme alumnes que estudiaven el grau de Primària a la UB. Actualment Rosa Sensat és la responsable de l'exposició.

# data[].attributes.body
Objectius:
- Donar a conèixer bibliografia a tota la comunitat educativa.
- Fer partícips les docents de l'escola en activitats de la biblioteca.
-  Fomentar el gust per la lectura.

Activitat:
La comissió fa una tria de llibres que es vol recomanar a tota la comunitat educativa. Alguns són novetats d'aquest any i d'altres que es creu que tothom ha de conèixer.
Es prepara una caixa amb tots els llibres i es demana a les docents de l'escola que busquin un objecte que tingui relació amb l'àlbum escollit. Aquest l'han de posar dins un pot de vidre que té un número assignat. Cada docent té 2 llibres per  preparar. En total es prepara uns 30 llibres.
Després es separa els pots en tres grups per tal que els alumnes quan hi juguin els hi sigui més fàcil realitzar-ho. Hi ha la ruta vermella, la verda i la blava (els pots tenen el tap de color corresponent). Es prepara un paper amb la portada dels llibres (ja dividits per colors) i un cercle de color blanc al costat. Dins del cercle s'ha d'escriure el número del pot.
Abans de realitzar l'activitat amb l'alumnat es queda un migdia amb l'equip docent per jugar. D'aquesta manera es reflexiona sobre la dificultat de l'objecte i es modifica si convé.
El dia de la festa de Sant Jordi es prepara l'exposició al carrer on els alumnes poden jugar entre ells o amb les famílies.

# data[].attributes.body
L'activitat ha estat valorada molt positivament ja que molts infants han jugat a l'activitat i alhora les famílies han conegut llibres nous.
Les famílies amb els infants més petits han participat en l'activitat.
Els alumnes més grans han participat de forma individual o col·lectiva (entre ells).
S'ha deixat els pots exposats a la biblioteca ja que l'alumnat ha demanat de tornar-hi a jugar amb tot el grup classe.
També s'ha valorat molt positivament que les docents hagin ajudat a preparar l'activitat ja que d'aquesta manera també hem fet conèixer la bibliografia a l'equip docent i alhora han viscut de primera mà aquest joc.

# data[].attributes.body
Alumne de tercer llegint l'àlbum i buscant quin objecte pot tenir relacionat.

# data[].attributes.body
He après que quan pensem una activitat i impliquem a tota la comunitat educativa aconseguim objectius més bons.
Per exemple, el fet que l'equip docent ens ajudés a realitzar l'activitat i després hi jugués va fer que després elles fomentessin amb més ganes l'activitat.